
​​​
ថ្ងៃ                   ​​  ខែមិគសិរ  ឆ្នាំឆ្លូវ  ត្រីស័ក ព.ស.២៥៦៥
   រាជធានីភ្នំពេញ ថ្ងៃទី         ​ខែ             ឆ្នាំ២០២១
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែវិច្ឆិកា ឆ្នាំ២០២១។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

ទោះបីជាប្រទេសកម្ពុជាបានបិទច្រកចេញចូលតាមព្រំដែនដោយសារការរីករាលដាលដោយជំងឺCOVID19  ក៏ដោយ​ មេខ្យល់នៅតែព្យាយាមនាំពលករឆ្លងដែនខុសច្បាប់ទៅរកការងារធ្វើនៅប្រទេសថៃ ជាមួយនេះក៏មានពលករវិលត្រឡប់ចូលប្រទេសកម្ពុជាវិញដោយសារប្រទេសថៃមានការរីករាលដាលជំងឺCOVID19 ហើយត្រូវបានសម្ថកិច្ចនិងអាជ្ញាធរខេត្តដែលនៅជាប់ព្រំដែនបាននាំពលករទាំងនោះធ្វើចត្តាឡីស័កចំនួន១៤ថ្ងៃ ស្របតាមគោលការណ៍ណែនាំរបស់ក្រសួងសុខាភិបាល។

ករណីនាំពលករឆ្លងដែនខុសច្បាប់ទៅប្រទេសថៃ មេខ្យល់បានយកកម្រៃនាំ​ផ្លូវពី៦.០០បាត- ៨.០០០បាត ធានាជូនដល់កន្លែងធ្វើការនៅក្នុងប្រទេសថៃ ដោយប្រើមធ្យោបាយម៉ូតូឌុប រថយន្ដឈ្នួល ធ្វើដំណើរថ្មើរជើងឆ្លងកាត់ច្រករបៀង កាត់ព្រៃ ឆ្លងអូរ ចូលទៅក្នុងទឹកដីប្រទេសថៃហើយមានមួយចំនួនត្រូវបានសមត្ថកិច្ចការពារព្រំដែនធ្វើការឃាត់ខ្លួននាំមកធ្វើចត្តាឡីស័ក ធ្វើកិច្ចសន្យាអប់រំណែនាំឲ្យវិលត្រឡប់ទៅលំនៅដ្ឋានវិញ បទល្មើសកើតឡើងរួមមានខេត្តបាត់ដំបង សៀមរាប កណ្ដាល កោះកុង និងព្រះវិហារ ចំណែកជនសង្ស័យត្រូវបានសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅតាមផ្លូវច្បាប់។

ករណីសញ្ចារកម្មទាក់ទងនឹងពេស្យាចារកុមារ ជនសង្ស័យជាថៅកែហាងម៉ាស្សាបានដកយកប្រាក់ពាក់​កណ្ដាលពីជនរងគ្រោះជាស្រ្តីម៉ាស្សាក្នុងតម្លៃ១៥.០០០រៀល(តម្លៃបានមកពីការម៉ាស្សា) និងតម្លៃរួមភេទពី15$ ទៅ20$ក្នុងមួយលើកៗ ហើយក៏មានករណីជនសង្ស័យបានបង្ខំឲ្យជនរងគ្រោះរួមភេទជាមួយប្ដីរបស់ខ្លួន និងជាមួយជនជាតិឥណ្ឌាត្រូវបានសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅតាមផ្លូវច្បាប់។ 

 ករណីចែកចាយរូបភាពអាសអាភាស និងគំរាមកំហែង ជនសង្ស័យត្រូវជាសង្សាជនរងគ្រោះបានលួងលោមរួ​​ម​​​ភេទ​​​​​​​​​​​​​​បានសម្រេចជាច្រើនដង បន្ទាប់មកបានលួងលោមឲ្យរៀបការជាមួយខ្លួន តែជនរងគ្រោះមិនព្រម ជនសង្ស័យ​បានយ​ក​រូបថត និងវីដេអូអាក្រាតកាយមកគំរាម បើមិនរៀបការ  នឹងបង្ហោះរូបថតអាក្រាតឲ្យអ្នកដទៃ
ឃើញតាមរយៈ​គណនី​ហ្វេសប៊ុក ​​​​ពេល​​​​ឪពុក-ម្តាយជនរងគ្រោះដឹងក៏បានប្តឹងសមត្ថកិច្ចឃាត់ខ្លួនបញ្ជូនទៅសាលាដំបូង​ខេត្ត ចាត់ការតាមនីតិវិធីច្បាប់។


ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាសង្សានិងគ្នា បានឆាតលេងជាមួយគ្នា និង​បាន​​​បង្ហាញ​រូបអាក្រាតកាយឲ្យគ្នាទៅវិញទៅមក និងណាត់គ្នារួមភេទបានសម្រេច ដោយឡែកក៏មានករណីផ្សេងទៀតគឺ ជនសង្ស័យ​ជាឪពុក​មាកុមារី​រងគ្រោះ បានលួងលោម បង្ខំឲ្យជនរងគ្រោះរួមភេទបាន​សម្រេចជា​ច្រើនដង​ ក្រៅពីនេះក៏មានជនសង្ស័យជា​មិត្ត​ភ័ក្រ្ត​​​​ជនរងគ្រោះ បានណាត់គ្នាទៅចូលរួម​ពិធី​ខួបកំណើត បន្ទាប់​​​​​មកជនសង្ស័យ​បបួលទៅផ្ទះ​សំណាក់រួមភេទ ពេលឪពុក-ម្តាយជនរងគ្រោះដឹងក៏បានប្តឹងសមត្ថកិច្ចឃាត់ខ្លួនបញ្ចូនទៅសាលាដំបូងខេត្តដើម្បីផ្ដន្ទាទោសទៅតាមផ្លូវច្បាប់។                         

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពលករ
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរមនុស្ស និងអំពើធ្វើអាជីវកម្មផ្លូវភេទផ្ទាល់តាមលំនៅដ្ឋាន និងម្ចាស់អាជីវកម្មបានចំនួន៥៦លើក មនុស្សចំនួន១.៦៥១នាក់ (ស្រី៨៩៩នាក់)ក្នុងនោះមាន៖ 
     -ខេត្តព្រះវិហារ០៥លើក=៥៨៣នាក់(ស្រី៣២០នាក់)
     -ខេត្តក្រចេះ០៧លើក             =២៥៧នាក់(ស្រី១៥៧នាក់)
     -ខេត្តកោះកុង៤៤លើក            =៨១១នាក់(ស្រី៤២២នាក់) 
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន០៨លើក ក្នុងនោះមាន៖ ខេត្តព្រៃវែង០២លើក  រតនគីរី០១លើក ក្រចេះ០១លើក និងបន្ទាយមានជ័យ០៤លើក។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលខេត្តក្រចេះ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាបានចំនួន៦៩គោលដៅ មនុស្ស១១៣នាក់(ស្រី១០៨នាក់) ។
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖(គ្មាន)
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
 -កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃដោយខុសច្បាប់បាន​ចំនួន៥៩លើក មនុស្សចំនួន៨៧៥នាក់​​(ស្រី៣២៦នាក់) អនីតិជន៣៧នាក់ ក្នុងនោះមាន៖
-ស្នងការដ្ឋាននគរបាលខេត្តបន្ទាយមានជ័យចំនួន៤៤លើកមនុស្សចំនួន៧១៥នាក់​​(ស្រី២៩១នាក់)អនីតិជន២៤នាក់។
-ស្នងការដ្ឋាននគរបាលខេត្តបាត់ដំបងចំនួន១៥លើក  មនុស្សចំនួន១៦០នាក់​​(ស្រី៣៥នាក់) អនីតិជន១៣នាក់។
បាន​ធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។
៦-ការងារទទួលពលរដ្ឋខ្មែរពីអាជ្ញាធរបរទេស៖
-កម្លាំងជំនាញ នៃស្នងការដ្ឋាននគរបាលខេត្តបន្ទាយមានជ័យ  បានទទួលពលរដ្ឋខ្មែរពីសមត្ថកិច្ចថៃបញ្ជូនមកវិញបានចំនួន​​​​៥.១៧០នាក់(​​ស្រី១.៩៨៥នាក់) ​​​អនីតិជន៥៧៦នាក់(ស្រី២៧២នាក់)។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែវិច្ឆិកាឆ្នាំនេះកម្លាំងជំនាញបានសម្ភាសន៍ពលរដ្ឋខ្មែរ  និងជនបរទេសដែលបានដាក់ពាក្យសុំចុះ​បញ្ជី រៀបអាពាហ៍ពិពាហ៍ជាមួយនារីខ្មែរចំនួន៣៣នាក់(ស្រី០៣នាក់)មាន០៩សញ្ជាតិ ក្នុងនោះជនជាតិចិន០២នាក់,​ កូរ៉េខាង​ ត្បូង១៤នាក់(ស្រី០៣នាក់),អាមេរិក០៩នាក់,អង់គ្លេស០១នាក់,ឥណ្ឌូនេស៊ី០១នាក់,ម៉ាឡេស៊ី០១នាក់,កាណាដា០១នាក់,បារាំង០៣នាក់ និងឆេក០១នាក់ និង​វាយ​​តំលៃ​បញ្ជូន​ ​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយបាន៣៥នាក់។
 -បានប្រមូលព័ត៌មានពីសុខទុក្ខនារីខ្មែរដែលរៀបការ ទៅរស់នៅក្រៅប្រទេសតាមរយៈ​​​ទូរស័ព្ទ០៦នាក់(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះចំនួន២២នាក់(ស្រី១៧នាក់)អនីតិជន០៣នាក់(ស្រី)មកពីប្រទេសចិន១៦នាក់(ស្រី)អនីតិជន០៣នាក់-ស្រី, ម៉ាឡេស៊ី០២នាក់-ស្រី០១នាក់ និងបង់ក្លាដេស០៤នាក់ តាមរយៈអនឡាញជាលទ្ធផល៖


  -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន០៧នាក់(ស្រី)។


  -រងគ្រោះដោយស្នាក់នៅប្រទេសចិនដោយខុសច្បាប់ចំនួន០៩នាក់(ស្រី)។


  - រងគ្រោះដោយកេងប្រវញ្ច័ប្រក់ឈ្នួល០១នាក់។


  - មិនរងគ្រោះ០១នាក់-ស្រី 

           ជនរងគ្រោះខាងលើទៅតាមរយៈមេខ្យល់ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទាដើម្បីស្ដារនីតិសម្បទា។


   - រងគ្រោះដោយករណីឆបោក០៤នាក់ មកតាមរយៈមេខ្យល់ឈ្មោះ kAZI OMAR FARUK@RAZU ជនជាតិបង់ក្លាដេស បច្ចុប្បន្នរងគ្រោះ០៤នាក់រងចាំចំណាត់ការរបស់សមត្ថកិច្ច។
       
       គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់   មិនស្របច្បាប់ និងដាច់ការទាក់ទងៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២៤៣,៤២៦នាក់(ស្រី១០៧,៤៩៥នាក់)អនីតិជន៣,៩១៣នាក់ (ស្រី១.៦២៨នាក់) ។
       + ពលករចេញទៅដោយស្របច្បាប់១៦៥,៣៧៥នាក់ (ស្រី៧៣,៨០៨នាក់) អនីតិជន១.៣៨០នាក់ ​(ស្រី៦០៤នា​​​ក់)។
        
        +ពលករចេញទៅដោយមិនស្របច្បាប់​ចំនួន៧៧,៨៤៨នាក់(ស្រី៣៣,៦១៨នាក់)អនីតិជន២,៥៣០នាក់​​(ស្រី​១.០២១នាក់)។
      + ពលករដាច់ការទាក់ទង២០៣នាក់(ស្រី៦៩នាក់)អនីតិជន​០៣នាក់​​(ស្រី)។
                 - ទិន្នន័យពលរដ្ឋខ្មែរធ្វើចំណាកស្រុកត្រឡប់ពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​
នគរ​​​​បាល​​​​​រាជធានី​​-ខេត្ត​ សរុប​ចំនួន១០៩.៧៥៧នាក់ (ស្រី៤៦.៥៨២នាក់) អនីតិជនចំនួន៥៧១នាក់ (ស្រី២៣១នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស  និងអំពើធ្វើអាជីវកម្មផ្លូវភេទបានចំនួន២០ករណី​/ ៣១ករ​ណី 
(បើប្រៀប​ធៀបខែតុលា ថយចំនួន១១ករណី)ស្មើនឹង៣៥,៤៨%   ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​
ចំនួន២៧នាក់(ស្រី០២នាក់) ក្នុងនោះជនសង្ស័យជាអនីតិជនចំនួន០២នាក់ សង្គ្រោះ​​​​​ជន​រង​គ្រោះ​បាន​ចំនួន១១៦នាក់​ អាយុក្រោម១៥ឆ្នាំ០៧នាក់,អាយុ១៥-១៧ឆ្នាំ២២នាក់និង​អាយុ១៨ឆ្នាំឡើង៨៧នាក់(ប្រគល់​​ឲ្យគ្រួសារចំនួន១១៦នាក់)។
ក-អំពើជួញដូរមនុស្ស
 សរុបចំនួន១៤ករណី/២២ករណី ថយ០៨ករណី  ជនសង្ស័យចំនួន២០នាក់    សង្គ្រោះជន​​រង​គ្រោះ​​ចំនួន១០៦នាក់ 
អាយុក្រោម១៥ឆ្នាំ០៤នាក់, អាយុ១៥-១៧ឆ្នាំ១៨នាក់និង​អាយុ១៨ឆ្នាំឡើង៨៤នាក់ប្រគល់ឲ្យគ្រួសារ១០៦នាក់។
-ការនាំយកចេញដោយមិនស្របច្បាប់សម្រាប់នាំឆ្លងដែន
១០ករណី
ជនសង្ស័យ១៦នាក់
-ការទទួលយកមនុស្សដោយមានគោលដៅជួយដល់ជនល្មើស
០៤ករណី
ជនសង្ស័យ០៤នាក់

        ​​   ​​            
ខ- អំពើធ្វើអាជីវកម្មផ្លូវភេទ​
   
      សរុបចំនួន០៦ករណី/០៩ករណី ថយ០៣ករណី ជនសង្ស័យចំនួន០៧នាក់(ស្រី០២នាក់) ក្នុងនោះជន
សង្ស័យជាអនីតិជន០២នាក់  សង្គ្រោះជន​រង​គ្រោះ​​ចំនួន១០នាក់  អាយុក្រោម​​​១៥ឆ្នាំ០៣នាក់, អាយុ១៥-១៧ឆ្នាំ០៤នាក់  
និង​អាយុ១៨ឆ្នាំឡើង០៣នាក់ ប្រគល់​ឲ្យ​គ្រួសារ១០នាក់។


 -សញ្ចារកម្មទាក់ទងនឹងពេស្យាចារកុមារ
       ០២ករណី      ជនសង្ស័យ០៣នាក់


 -រូបភាព និងសម្ភារៈអាសអាភាស
        ០១ករណី      ជនសង្ស័យ០១នាក់

     - អំពើរួមភេទជាមួយអនីតិជនអាយុក្រោម១៥ឆ្នាំ
០៣ករណី
ជនសង្ស័យ០៣នាក់

                 
     (ក្នុងនោះជនសង្ស័យជាអនីតិជន០២នាក់) ។
IV-សន្និដ្ឋាន- វាយតម្លៃ       
១-ចំណុចល្អ
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
V-ទិសដៅអនុវត្តន៍បន្ត
         ១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់     និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA    និងសមត្ថកិច្ច
ដទៃទៀត ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ

         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

